Sătmărenii abonați la RCS&RDS s-au confruntat, astăzi după-amiază, timp de trei ore cu probleme la serviciul de internet.

Concret, serviciile de internet au căzut în tot județul Satu Mare. Mai mulți sătmăreni au sesizat că nu le merge internetul încă de la ora 17.00. De asemenea, toate numerele de contact de la serviciul de asistență tehnică au fost indisponibile, liniile fiind permanent ocupate.

Surse autorizate au declarat în exclusivitate pentru PresaSM.ro că avaria a fost cauzată de către un agricultor, care în timpul lucrărilor agricole de primăvară, efectuate între Carei și Satu Mare, a inserat un utilaj în pământ, tăind magistrala de fibră optică. Care se pare că nu era amplasată la o adâncime prea mare. Astfel, a lăsat județele Satu Mare, Maramureș și Suceava fără internet.







UPDATE. Serviciile de internet și telefonie RDS au revenit la normal, în jurul orei 20.30, după câteva ore.